
„ȚARA VISURILOR NOASTRE... 


= 





A Domnule Preşedinte,*) 


* Mulţumesc călduros despărţământului Târnăveni al 
„Astrei“ pentru invitația ce mi s'a făcut de a participa 
la desvelirea bustului, în bronz, al poetului şi luptătoru- 
lui Octavian Goga. 

Regretând de a nu putea răspunde cu prezența mea 
la această solemnitate, vă rog să tălmăciţi Românilor 
Târnăveni simțămintele mele de recunoscătoare şi pioasă 
cinstire a memoriei aceluia care a îost una din expresiile 
cele mai curate şi mai înalte ale credinței în viitorul: 
românesc şi ale luptei pentru închegarea deplinei unităţi 
de simţire a neamului. 

Poet, luptător şi bărbat politic, întemeiat pe pu- 
terile creatoare ale ideii naţionale și ale credinței creş- 
tine, Octavian Goga a slujit în tot cursul sbuciumatei 
sale vieți aceloraşi idealuri ale unităţii, măririi şi veşni- 
ciei neamului într'o Românie pe care a vrut-o liberă; 
dreaptă și nedespărțită. O Româniea Românilor, a tutu- 
ror Românilor şi numai a Românilor. 

Mormântul lui dela Ciucea — care datorită păcate- 
lor şi greşelilor, împotriva cărora am luptat din răsputeri, 


1) Scrisoarea d-lui Mareşal lon Antonescu, trimisă despărţământului 
Târnăveni al „Astrei“, cu prilejul desvelirii bustului lui Octavian Goga. 

a tămas dincolo de vremelnicia unor hotare care nu sunt 
nici ale dreptăţii şi nici ale sufletului românesc — este 
azi altar de credință ziditoare a acestei îndelung aştep- 
tate Românii pentru împlinirea căreia trăim şi murim, 
lar în lupta pentru deplina împlinire a ceeace avem 
de împlinit, bustul lui Octavian Goga, desvelit astăzi la 
Târnăveni, este o poruncă turnată în bronz. 


ANTONESCU, 


Mareșal al României și Conducător al Statului. 


Cuvânt de ziua cea mare 


Aducem cu noi, prin naștere, doar posibilităţi 
de-a primi și a vădi viața tatălui și a mamei, a preo- 
tului, a dascălului, a instructorului - conștient, civil ori 
militar — a tuturor celor, cari ne transmit, prin con- 
știința vieţii lor, tot subconștientul acumulat în clipe ce 
se sfarmă — al tof trecutului de frământări, trude și 
tendințe spre desăvârșire în noi şi în jur de noi, 
a ceeace au dorit şi trebuit să înfăptuiascăei, 
pentru a ne deveni nevoia, necesitatea inexorabilă a 
conștiinței noastre individuale și colective. 


Adevărul vieţii adevărate este: că nu suntem 
ai noștri, nici ca indivizi, nici ca neam, noi cei de 
azi, Suntem, doar O punte, care frece toată zestrea 
trecutului Spre desăvârșirea celor ce vor veni. 


Nimeni nu va duce mai deparie, strălucit, nici nu 
va adaogi și îmbogăți numele părintelui său mare, 
decât în măsura cunoașterii și recunoaşterii contribuției 
vieţii părintelui la existența și împlinirea vieţii lui: a 
copilului. 

- Trăește î în noi stăpânirea lui Traian peste plaiurile, 


ale noastre de mii de ani. 
Trăeșie în noi şi devine conștientă, prin jertfa 
noastră, jertfa lui Decebal şi a mai marilor neamului 


său, — neamul nostru, jertfa zidită în zidurile înveș- 


nicirii neamului nostru pe plaiurile. dăinuirii lui de 
veacuri și pentru veci de veci. 

Trăesc în noi lacrimile și frământările generațiilor 
ce s'qu împlinit în chinurile celor ce s'au săvârșit pe 
roată: din dragoste față de pământul și libertatea lui 
din pământul leagănului nostru 'ca neam. 

Trăește în noi strigătul lui Bărnuţiu. 

Trăeşte î în noi fapta lui Avram Iancu şi a Motilor 
săi, trăeşte în noi unirea Sibiului cu Blajul pe campie 
libertății și a inceputului eliberării noastre; 

Trăeşte în noi sufletul celui ce a concretizat și a 
dat viața cuvântului, realității vieţii generaţiei lui, gene- 


“rațiilor de generaţii ale neamului său și al nostru, Su- 


fietul lui Andrei Mureșan prin „Deşteaptă-te Române“. 
“ Răsunetul acestui: „preot deșteptării noastre, semnelor 
vremii profet“ cum îl numește Eminescu. In care ră- 
sună strigătul de nădejde, credință, de conștiință în 
toată bogăția de tărie și putere, ce este acumulată în 
rezidurile de viață ale acestui neam, ca să poată deveni, 
„când se va deștepta“, cel mai mărif neam al plaiurilor 
ce au fost și vor fi ale lui. 

„Acum ori niciodată“ a devenit, azi ca și ieri, 
ieri ca și mâine, altădată ca și acurn, clipa înveșnicirii 
neamului nostru pe plaiurile dăinuirii lui. ȘI pentru ca 
niciodată să nu se nărue în neființa râvnită de cei ce 
„ne apasă, pentru ca a pizmei răutate „să nu ne mai 
slăbească“, nici „nimicească“, „la Milcov și Carpaţi“: 

„Noi, „pătrunşi în. suflet de sfânta libertate“ 
„jurăm să fim pururea fraţi“. 
„Preoţi cu crucea *n frunte, 
Căci oastea € creștină“, 


căci biserica și preoții ei, au fost în trecutul neamului — 
în fruntea frământării și luminării poporului, a fost în 
fruntea chinurilor celor trași pe roată pentru binele 
celor obidiți; în fruntea dreptății râvnită şi luptată de 
mucenicii luptători ai neamului de ieri, și vor fi preoții 
cu crucea în fruntea generaţiei din anul Domnului... 
când „nu vom mai fi sclavi iarăși în vechiul nost 
pământ“. 

Generaţia noastră pătrunsă în suflet de credința 
neclintită şi nestrămutată în realitatea și realizarea 
Visului neîmplinit 
Copil al suferinții 
De dragul cui ne-au reposal 
Si moşii și părinții, 
generația prezentului nostru însângerat are un 
singur crez, un singur comandament, un Singur gând, 
un Singur ideal: unirea întregului neam pe pământul 
întreg și pe veci al lui, căci a fost dobândit prin dăinuire, 
și jertfă, lacrimi și sânge. 

Acest „vis“ îl va realiza și acest gând îl va în- 
fâăptui, chiar dacă, precum oarecândva meșterul Ma- 
nole — pe Ana lui dragă — va trebui să-și zidească, în 
Zidurile mănăstirii noastre dragi: integritatea neamu- 
lui și a țării, fiecare din noi, sângele și viața lui; 
pentru împlinirea şi dăinuirea vieţii celor dragi nouă: 
generația de mâine a neamului nostru drag: una și 
unită, întreagă și nedespărțită. 


Acum ori niciodată!... 
Murim maibine *n luptă cu glorie străbună, 
Decât să fim sclavi iarăși în vechiul nost pământ. 
Augustin Cosma 


gi e pa iu 


Acum ori nici odată! 


Popor Român, acum ori nici odată, 

E timpul să trăim sau să murim; 

Cu sufletul potop de 'nverşunare, 

Să punem zid de piepturi la hotare... 
Dreptatea noastră 'n veci nestrămutată, 
Pe steag vom pune-o si-o să biruim, 
Popor Român, acum ori nici odată, 

E timpul să trăim sau să murim. 


Cu chipul lui Ștefan crescut în minte, 

Cu spada lui Mihai în aprigi mâini, 
Purtând mânia veacului în vine, 

Să frângem setea hoardelor haine... 

De ne-au îurat pământ, le-om da morminte. 
Când ziua va veni, porniţi români,. 

Cu chipul lui Ștefan crescut în minte, 

Cu spada lui Mihai în aprigi mâini. 


Sui-vom pân' la ceruri tricolorul, 

Să îâltăie în veci triumfător; | 

Prin munți și văi şi adună lancu Moţii, 
Să ne-adunăm la glasul lui cu toţii; 
Spre-acelaşi soare azi ne duce dorul, 
Ne-a împărtășit acelaşi sfânt isvor... 
Să ducem pân; la ceruri tricolorul, 

Să îâlfăie în veci nepieritor. 


Adună-ţi deci flăcăii, Mareșale, 
Sub steagul sfânt al Regelui Mihai, 
Cu pieptul lor de tânără văpaie, 
Vei spulbera barbarele puhoaic... 
O lacrimă să nu laşi ţării tale, 

Şi nici-o brazdă din străbunul plai, 
Să cânte-o țară 'ntreagă, Mareşale, 
“Sub steagul siânt al Regelui Mihai. 


Popor Român, acum ori nici odată, 

E timpul să trăim sau să murim; 

Cu sufletul potop de'n verşunare, 

Să punem stânci de piepturi la hotare, 
De-o îi să ne luptăm cu lumea toată, 
Suntem datori o ţară să 'ntregim.., 
Români! la luptă, acum ori niciodată 
E timpul să trăim ori să murim. 


Sub. Lt. GHIBAN C-ȚIN 


hr 


Anotimp” : 


lui Alex. Jebeleanu 


Dece mă prietene, toamna 
nasc în noi frământări năsdrăvane 
şi ne desfrunzim somnul îu culcuş de Sylvane? 


Merii, crescutelor nelinişti 
rodesc şi'n ochii tăi 
Niagară de mari şi durute văpăi. 


„De ce ne năpădesc fruntea, melancoliile, 
Cum luna 'n Octombrie, pădurea, câmpiile... 


De raniţa visele multe ce ducem 
Ni's gârbovi şi-abea, abea ne mai ducem 


Te uită cum ne-a pâriolit, 
lumina cârţilor pe care 
prea mult te-am iubit... 


Nu ne mai recunoaştem 

mâinile reci şi subţiri, 

amorţite *n Agteptâtea nesositelor iubiri... 
Prietene, eu cred 


că de n'ar apăsa ploile-astea grele 
am îumega liniștiți, câtre stele... 


Marius Muntean 


1) Din volumul „Jucării în banca ultimă“, 


Regăsire 


Mi-am aşezat sutictul pe-opiatră Apoi am început plângând 
La margine de râu, Să-l cânt... 
Și l-am uitat... 

Şi m'am căit 


„ Am alergat a doua zi De toate câte-am săvârşit . ... |] 
Pe acelaş drum — dar prea târziu, - 
Era plecat... Era târziu? 


Cum pot să ştiu ,..? 
Am hoinărit prin verzi câmpii, Ă 
Lanuri de grâu, In minte, mi-a venit un gând 
„Prin bălării ... Mi-am înălțat ochii plângând 
: Şi am rostit: 
Dar unde nu l-am căutat? | 
Era târziu — „lar tu de vei putea 'nţelege 


Nu l-am aflat Tristul meu strigăt de chemare 
Și am plecat. . Intinde mâna şi culege 


Păcatele din a mea cale“ 


Iar ca să-l uit am început 
Vieaţa omului pierdut... 


Nu mai gândeam, | Mi-am regăsit sufletul hoinar 
Nu-l căutam La margine de râu, . 
Și am trăit, fără să simt Era bolnav... _ 


Că suflet n'am. o... dar era viu! 4 
L-am cules şi i-am spălat 
Cu apă de isvor... 
EI îmi şoptea neîncetat: 


Dar ostenii, i Nu vreau, nu vreau să mor! 
Ș'apoi în gând ” 
Mi-a revenit un cântec sfânt. L-am vindecat... 


| Sufletul meu viu 
î “Ți-l, dăruesc. 
Numai tu l-ai înţeles odată — 
O singură dată! 


Doina. 


“PI 


Sonet 


Tremură pe ceruri aştrii. 
Vântul geme la fereştri 
Şi ca 'n duioase poveşti 
Tot visez la ochi albaştri 


Luna trece printre ramuri 
Gândul meu pleacă departe 
Făurind visuri deşarte 
Privesc dincolo de geamuri. 


In faţa mea dulci amintiri 
Răsar acum din largul zării ' 
Și dându-mi flacări din iubiri 


Mă pierd din nou în lumi de haos 
lar ochii tăi ca valul mării 
Nici când adorm nu-mi dau repaus. 


V. STROESCU C. s. 


Pentru ziua izbăvirii 


In seara aceea, gândul își schimba drumul de amin- 
_tire dela serbarea zilei ce trecuse în fața primăriei ora- 
şului Carei, la serbările altor zile, asemănătoare din 
satul meu de margine. 
Apoi sări în alt făgaș. 

__ Profesorul de istorie mă învățase, că Romanii, di- 
vinizând un vechiu rege al Laţiului, începură să se 
închine încă la un zeu pe care-Lsocoteau cu două fețe: 
una întoarsă spre trecut, cealaltă privind viitorul. Il in- 
vocau cu numele de lanus. — Şi mi-am zis: avem şi 
noi un lanus, un zeu ce ne privește trecutul şi viitorul, 
ce apreciază implinirile și își anunţă prevederile. A în- 

ceput să-mi fie drag zeul nostru și de-atunci nu mai 
zâmbiam ironic de copilărescul străbunilor de a se a- 
pleca în faţa chipurilor cioplite. 

Dacă statuia din Roma, ce-l reprezenta. pe lanus, 
mi-o închipuiam albă şi mare, urcată pe un soclu, cu 
ochii nelămuriţi, acea a zeului nostru o vedeam ca o 
asociaţie de statui: zei mai mici, — Romanii zeificau 
eroii — ridică o statue mai mare, un zeu făcut de ei, 
pentru închinarea tuturora. 

Despre cel ce l-a sculptat pe Îatiiis nu mi-a spus 
profesorul nimic. Despre cei ce au făcut zeul nostru ar 
fi prea multe de spus. Mă mulțumesc să-mi lămuresc 
credința: Statuia Marelui nostru zeu, a fost desvelită la 
1 Decemvrie 1918 în cetatea ce-l primise triumial pe 
Mihai Viteazul, ce lăcrimase la uciderea Crăişorului și 
aștepta să dea Coroana Regelui Leal. 


E e e e e pe op ee, 


In seara care urmase acelei frumoase lecţii de lim- 
ba iomână, somnul refuza să mă primească. Gândul 
mi se răsucea întorcându-se iar la legenda citită in 
clasă. Ceea ce a făcut meşterul Manole ne plăcuse la 
toți şi sufeream în sutlet alături de maestrul care-şi iz- 
băvise lucrarea sacrificându-și tovarăşa de viață. De ce 
zidul ridicat peste zi se prăbuşea în timpul nopții până 
na adus jertfa? M'am gândit la durerosul drum al 
creației, la tragicul legat de înfăptuire. 

Am privit apoi legenda prin optica aceleași zile de 
Decemvrie. Şi dacă a doua zi profesorul mar fi între- 
bat despre legendă, i-aș îi spus că această compoziţie 
poate, întrun fel, să conțină și fapte reale. 

Cât au suferit şi cât au jertfit ziditorii Mânăstirii 
Unirii noastre, fiindcă zidul nu se putea înălța altfel. 

„Zidarii şi Calfele“ au putut tencui cărămizile de 
clădire, numai cu lacrimi, carne. și sânge. 

Destinul Meşterului Manole e elocvent. 

Din înstrăinare mă gândesc la aceleaşi amintiri. 


Turnul Mânăstirii s'a răsturnat peste noapte, așa 
cum i se întâmpla zidarului Manole. Am înțeles atunci 
că ne trebue altar de jertfă. 

Arderea ei o aducem în fiecare zi. 


SERGIU DORIAN Bucureşti 
e Și i 


Refren 


Și din nou vă scuturarăţi 
Şi-aţi pornit-o 'n lumea mare, 
Wa ajuns din urmă vântul 
Pe-o străduţă oarecare. 


Toamna, ploaia şi tristeţea 
Incep iară să vă mintă 

Și waruncă la întâmplare, 
Fără vieaţă, fără ţintă. 


Nimenea nu întoarce capul, 
Nu s'opreşte să vă vadă, 
Până când cădeţi învinse 
In noroiul de pe stradă. 


Aţi lăsat în urma voastră 
Și durerea şi minciuna; 
Cine știe câte taine 
Luceaţi pe totdeauna ? 


... Poate mi-aţi furat şi mie 
Gânduri multe risipite 

Ca şi voi de vânt şi ploaie, 
Fără vreme 'mbătrânite 


. .,. Poate vam trimis odată 
Un răvaş la întâmplare, 
Lacrimă pe-o biată frunză 
Rătăcită 'n lumea mare. 


Maia Bistra C. S$. 


Do an) 


Acolo ... 


Acolo unde plânge 
Arcuşul pe vioară 
Sunt amintiri îrumoase 
Pierdute-odinioară. 


Un cer senin zâmbeşte 
Un suflet chinuit 

In vis se oglindeşte 

Și plânge nesimţit 


. „Se *nalţă înspre ceruri 
O rugă murmurată, 
Un zâmbet mort de-apururi 
Intr'un „a fost odată“. 
| Luciana C. S$. 
— pe 


Ii 


“Satul meu 


(Din vol. în manuscris 
„Lacrimele tinereţii“) 


" Satul meu m'are hrisov lucrat, 
Nu.ştie nimeni cum s'a odrăslit 
EI stă prin ţarini blonde risipit 
Și răcorit dn Pogăniciul tulburat. 


Foşnește primăvara printre lanuri, 
lar vara de zăduf sadună "n arii, 
Toamna-l umblă 'n lung şi 'n lat plugarii — 
Iarna — toarce 'n cămin aleanuri. 


Se 'nvecineşte n sus cu Dumnezeu 
“Şimn jos, cu glia mea de bănăţean; 
Este isus în fiece ţăran. 

Și-s palme noduroase 'n satul meu. 


" Spre crivăţ, hăt, şi dincolo de amiază - 
E numai soare şi văpaie lină, 

Spre austru cresc raze de lumină, 

De după deal azururi îl veghează. 


N'are hotar, nici margine, de fel — 
Aşa-i de 'ntins pe şesuri şi tarlale; 
Peste ogrăzi dau îngeri rotogoale 

Și duhul sfânt coboară — porumbel, 


Duminecă-i ard rănile greşelii, 
Biserica e plină de creştini 

Dau liturgie şi aprind lumini 

lar popa le dă sfat din evanghelii. 


In rostul meu, fără de lege nu-i 
Sânt datini vechi în orice bătătură; 
In satul meu nu-i vrajbă şi nici ură. 
Că satul tot e — altarul Domnului. : 
Lelu 
student 


ia 


Bunule din 


Moş Crăciune, Moş Crăciune, 
Doarme cântecul pe buze 

Și'n cămară nu-i tăciune 

Moș Crăciune, Moş Crăciune... 

vremi stăpâne, 


Toţi te-aşteaptă lângă vatră... 
Doar din când în când le spune 
Câte un gând, când Molda latră 
Cai murit şi tu, bătrâne. 


Eu te plâng şi-aştept în sloată 
Că răbdările sânt pline... 

O, îndură-te odată 

Și mă cheamă 'n cer la tine... 


1. Cernăianu 


EPIGRAME 


Lui Țuca 1. care într'o epigramă mă 
" face „exponentul“ lui Brebenel. Ii răs- 
pund toț algebric: 


Spiritul tău, e lucru ' clar, 
A rămas imaginar, 

Dar am găsit că la talent, 
Ai zero,,, coeficient ! 


Tot lui Țuca 1. căruia i s'a publicat 
0 schiță cu 'titlul „Realitate și vis“ 


Mica schiță ce ai scris 

A Inşirâud verzi şi uscate, 
Poate pentru tine-i „Vis“, 
Dar pentru noi... „Realitate“ ! 


D-lui Isay Botta, care luând apăra- 
rea lui Gh. Tobiaș, afirmă într'o epi- 
gramă că Omar nu e'nume turcesc ci 
persan: 


Imi argumentezi în van, 

Că Omar e nume persan, 

O fi, dar tu de bună seamă, 
Eşti „turc sadea“ în epigramă. 


Celor doi, Gh. Tobias și Isay Botta 
cari au reale cunoștințe în limba și 
literatura persană : 

Așa persoane erudite, 

Cu-aşa o măestrită pană, 

Nu înţeleg dece-s timide, 

Și nu scriu versuri în persană ? 
Avantajul: Voi cititori, ce fericiţi |! 

N'aţi înţelege ce citiţi | 


Domnişoarei Maia Bistra, un mic 
+ adaus 'la o: strofă de a ei 

Șapte ursuleţi ca Lulu, 

Somnorosul de pe pae, 

S'o ajute ?n vers pe. Maia, 

Işi pun capul la bătae. 

Morala: Sfârșitul cred că l-aţi ghicit: 
Ursuleţii au murit ! 
DAF 





Epigrame | 


Domnișoarei M. Bistra şi D-lui Val 
de Mureș, care s'au întâlnit întâia 
oară la șezătoarea din 30 XI a. c,. 
organizată de revista „Ţ. V. N“. 
Departe-i „Mureş“-ul de „Bistra“ — pe orice hartă de priveşti 
In. „Ţara Visurilor Noastre“, pe-aceași albie-i găseşti |... 
- Ea e: Maia, iar el: Val; două ape: Bistra — Mureş... 
Unda lor unită-aici, curgen cel. mai aprig iureş |... 


Autorului poeziei care începe cu: 
„Elevă dintra șaptea, cu ochi mari și 
reci...“ 
Versurile-s foarte” bune, 
— Insă, domnule Poet, 
Nu te *ncurca cu minore, 
Co s'ajungi pe la... Parchet... 


OCHI DE LINX.!... 

Mă simt şi eu... 


Mă simt.o biată frunză aruncată 
Şi risipită 'n vânturi și furtună, 
Mă rătăcesc în noaptea *ntristată, 
Tristeţea şi pustiul mă 'ncunună. 


În jurul meu atâtea frunze moarte 

Plutesc pe acelaș drum fără de ţintă; 
De-aţi şti, prietene, cât vă iubesc pe toate 
Și cât de dulce dorul meu v'alintă. 


Ce neagră-i noaptea și ce straniu cerul, 
lar vântul aprig nu mai conteneşte. 
Nici o lumină 'n bezna fără capăt 

Și ploaia asta "n față mă loveşte! 


Melancolia vieţii mă 'nconjoară 
Și mă strecor în noaptea 'ntunecată. 
In juru-mi totul a 'nceput să moară: 
Mă simt și eu o frunză aruncată... 
NICOLAE MARGHETICI 
VB.C.D.L. 





Epigrame 


Intr'o poezie a dlui N. Cârstea, care 
imită „Glossa“ lui Eminescu, găsim 
versul: „te înalță, te coboară.“ 

Poezia-ţi... nu-i străină... de Eminescu... 
Și ţi-oiu spune acuma, într'o doară: 
Poezia lui pe dânsul îl înalţă, 

R lar... a dumitale te coboară. 

Aceluiași, pentru veisurile „Tu pe 
valurile lumii, stai — furtuna 0 să 
treacă“ — î 

Noi, pe valurile lumii, 
Stăm — furtuna O să treacă — 
- Poate, zic şi speră unii,... 
De... s'o îndura Cârstea să tacă. 
N. MARGHETICI 

„ Poveste cu peșteri 


Șoseaua care leagă gara de grotele dela Postumia, îşi întindea 
asîaltul lucios, strecurat de după limbi pietroase de deal; pierzându- 
se în ceața alburie a dimineţii. Un vânt cald începu să bată, însoțind 
şoseaua Şi destrămând treptat ceața ce împungea aerul. Vântul stră- 
bătea drumul asfaltat cu viteza... vântului. Câteva cotituri încă şi intră” 
val-vârtej în'gura neagră, căscată de pământ, ce voia parcă să răsufle. 
Străbătu repede jghiabul ascensorului şi odată ajuns jos, îşi alese un 
coridor la întâmplare întrând înti'o „sală“ mare, cu, podele de pământ 
galben, sgrunţuros. Se plictisi repede şi începu să se joace cu scrumul 
. de pe ţigara strânsă într'un colţ al gurii de un domn tânăr, scria 
liniştit nişte ilustrate, la masa chioşcului cu cattoline şi amintiri. 

Inginerul Voica mai scrise câteva cuvinte, iscăli şi sculându-se, 
se îndreptă spre debitul ce se afla la câţiva paşi de chioşc, să-şi 
timbreze ilustratele. Ceru timbre pentru cele trei ilustrate şi le lipi 
sus în colțul, drept, ca un om calculat ce era. Observând însă că pe 
o ilustrată nu scrisese adresa, le lăsă pe tejgheaua debitului şi fugi 
la masa unde şezuse adineaori, să-şi ia tocul uitat acolo împreună cu 
mănuşile. Se întoarse repede şi cu un aer mulțumit, dădu să complec- 
teze adresa. Ilustratele erau însă scrise, adresele complectate şi încă 
de o caligratie frumoasă şi elegantă. Le numără: erau trei. Pe tiecare 
era aceeaşi formulă, scrisă şi de el: „Satutări dela Postumia“ numai 
că iscălitura, era alta: Liana. Nedumerit, ceru explicaţii omului 'dela 
„ tejghea, care îi răspunse că.0 domnişoară fusese o clipă mai înainte 
să-şi timbreze ilustratele, dar plecase imediat, îndreptându-se spre 
trenul de linie îngustă ce- tocmai pleca dealungul peşterii. Deabia 
acum îşi aminti de domnişoara brunetă care ceruse timbre odată cu 
el, dar a cărei faţă n'o văzuse şi care, probabil, îi schimbase ilustra- 
tele, plecând în cine ştie ce ungher al grotei. : 

Fără să stea mult pe gânduri, Voica, se îndreptă spre mica 
staţie ce-şi trimitea şinele prin coridoarele luminate electric dealungut 
unui pârâu cu apă limpede și rece, plin cu nişte peşti orbi. In gară 
un al doilea tren aştepta, pufăind, să plece. Inginerul, după ce îşi 
scoase biletul, se așeză pe o banchetă, într'unul din vagonetele des- 
chise, care ţineau trena locomotivei mici, ce te purta cu gândul la 


"tatăl Stephenson. Deoarece trenul întârzia să plece, Voica începu să 


freamete nerăbdător, ca un copil. Insfârşit acesta se urni şi un ghid 
bătrân, cu ochelari, cu vocea răguşiiă şi cu o şapcă pleoştită în drep- 
- tul unei urechi, începu să-şi debiteze mecanic, într'o îranţuzească 
relativă, repertoriul de prezentări şi indicaţii, pe care-l repeta zilnic 
de nu ştiu câte ori. 


. 

Insoţind pârâul cu apă rece şi clară, trenui alergă câtva timp 
prin nişte galerii, — luminate ici şi colo de becuri electrice, — în care 
nu se vedeau decât pereţii gălbui, umezi de parcă ar îi transpirat! 
pământul. În curând însă, galeria începu să se lărgească, şi de pe tavan 
începură să picure stalactitele albe ce priveau cu jale la linia ferată, 
ce le omorise stalactitele-surori. După câteva cotituri, trenul se opri 
şi toţi vizitatorii coboriră, conduşi de ghidul cu ochelari şi şapca 
pleoştită. Se îndreptară spre o galerie ce se deschidea în dreapta 
liniei. Câţiva paşi, şi aceasta se lărgi într'o grotă nu prea mare, în 
„care stalactitele erau parcă altfel decât în celelalte. Era „Sala maca- 
roanelor“. Țurţurii din tavanul peşterii erau găuriţi, cu un canal la 
mijloc, întocmai unor țevi, erau albi, făinoşi şi atât de apetisanţi încât 
abia aşteptau să cadă în brânză, cum i-ar fi plăcut şi lui Figaro, deşi 
lui, îi cădea brânza în macaroane. Unora dintre vizitatori li se luu- 
geau gâturile, gurile le lăsau apă şi buzele se ţuguiau, gata să sugă 
bunătatea de „pastasciutta“. Inginerul nostru era mai să-şi uite de 
ilustrate. 

Ghidul observă efectul „gastronomic“ al peşterii şi târi şirul de 
gurmanzi după el într'o altă grotă mai mică decât cea de înainte, în 
care domnea o lumină roşie, plină de vrajă, luminând un bloc de 
calcar ce încet începea să prindă îorme. Grota era „Sala tronului“ 
iar grupul era tronul pe care odihnea 'dormind parcă, cu picioarele, 
strânse şi bărbia în piept, un pitic cu bonetă pe cap, îmbrăcat în 
mantaua roşie a luminii ce învăluia întreaga încăpere. Piticul părea 
o măestrită scnlptură a unui Michelangelo, nu un grup de calcar pi- 
curat la întâmplare de tavanul unei grote. (Dar care artist e mai 
desăvârșit decât natura?!) Părea o statuă ridicată unui om de seamă, 
într'o piaţă publică. O domnişoară Şugubeaţă depuse la picioarele 
" piticuiui, drept omagiu, o îloare albastră culeasă în lumea de sus, în 
umea mai pământească decât pământul însuşi. E 

Din sala cu lumină roşie, cârdul de curioşi trecu prin răcoarea 
unei galerii întunecoase, într'o peşteră cu stalactite şi stalagmite ce- 
şi dădeau mâna, contopindu-se în nişte colonade, tuminări uriaşe la 
vw'un ospăț al zeilor, 

Inginerul Voica uimit de frumuseţile văzute, uitase de ilustrate, 
şi asculta cu gura căscată şi gândurile încă la macaroane, explicaţiile 
tărăgănate ale ghidului. Coloanele de stalactite şi stalagmite erau 
întradevăr minunate cu o mulţime de încrestături şi şanţuri, ce cu 
puţină fantezie, îţi aminteau stilul corynthic. 

In timp ce inginerul Voica, un spirit practic, se gândea ce mi- 
nunaţi piloni pentru noul său proect de clădire, sar putea realiza din 
coloanele dinaintea lui, domnişoara ce depusese omagiul vegetal la 
picioarele tronului, se şi vedea mireasă, străjuită de două lumânări 

uriaşe, — în felui coloanelor de calcar, — cum ma mai avut nimeni 
să crape de ciudă prietenele şi să se „crucească“ popa din altar, 

Visurile, şi al unuia şi al celuilalt, se destrămară repede, căci 
plimbarea continuă într'o peşteră mare a cărui drum începu să urce, 
printre nişte bolovani cenuşii presăraţi pe o ridicătură nu prea înaltă, 
Ajuns în vârf, grupul se opri. Un ins mai adormit, sau poate intoxicat 
de franțuzeasca ghidului, trecu înainte neobservând că ceilalţi se opri- 
seră. Deabia făcu însă vreo trei paşi şi lunecă în jos ca un butuc, de 
parcă s'ar -fi coborit cu ascensorul, Noroc că ghidul atent îl prinse de 
guler şi-l trase afară. 

— Te-am salvat dela o moarte mai mult ca sigură, zise el ador- 
snitului. 
i — Dar. ce-i acolo?, bâlbâi acesta. 

— ladul! 

— Iadul?! exclamară toţi, şi făcură instinctiv câţiva paşi înapoi. 

O doamă grasă, deşi avea o „bază de susţinere“ apreciabilă, se 
clătină. şi căzu pe bolovanii ce numai moi nu erau. 

Intr'adevăr, gura ce' se cască din vârful ridicătirii e înfinit de a- 
dâncă. Nimeni nu a scoborit în ea şi legenda spune că ar îi o galerie ca 
comunică direct cu împărăţia lui Satan. Câţiva vizitatori cu registrele 
conştiinţei cam în disordine, începură să dârdăie şi pe motivul că 
le era frig, coboriră. Ceilalţi mai verificară odată profunzimea 
abisului aruncând în jos câţiva bolovani, omagiu. Satanei. 

" Sgomotul rostogolirii lor se auzi vreun minut şi ApoI se pierdu 
treptat-treptat, înghiţit de hăul drăcesc şi negru. 

Precum Beatrice pe Dante, ghidul care făcuse şi pe Virgilius, îi 
conduse, — după „iad“, cum era şi de aşteptat, — Ia „rai“. De Pur- 
gatoriu nu mai era nevoe, căci prin el trecuse doamna cea grasă. 

„Raiul era o încăpere nu prea mare, (nu încap mulţi în el), în 
care lumina soarelui pătrundea veselă printr'o crăpătură ce trăda 
apropierea tărâmului cu câmpii verzi şi cer albastru. Şi fiindcă lumina 
era mai mare aici, sau poate că era în „rai“, inginerul Voica aruncă : 
o privire îfurişe spre domnişoara cu îloarea albastră. lar pentrucă 
dumneaei era o demnă urmaşă a Evei îl împinse la păcat şi începu 
să se uite din ce în ce mai insistent şi să se apropie din ce în ce mai 
mult. Domnişoara avea un braţ minunat şi sub braţ ţinea o poşetă 
simpatică şi din poşetă ieşeau trei ilustrate de toată frumuseţea, şi... 

Iiustratele mele! sări inginerul, apucându-o pe Liana de braţ şi 
începând să-i explice încurcătura. (Liana pierduse primul teren, şi 
plecase odată cu inginerul), 

Ghidul, scandalizat de-o astfel de purtare, îi goni din „rai“, ară- 
tând cu degetul ameninţător. în sus, spre tărâmul pământean. 

Intracolo porniră cei doi goniţi, nu înainte însă de a-şi pune 

ilustratele la căsuţa postală din marea „Sală a concertelor“, unde 
Pietro Mascagni a dirijat în 1926 un concert rămas vestit. 

Inginerul Voica şi Liana se întoarseră pe pământ, dar nu ştiu 
dacă au avut la nuntă lumânările uriaşe din grotele Postumiei. 

De-atunci însă, multe Liane au depus câte-o floare la picioarele. 
piticului, atât de multe încât acesta şi-a deschis o florărie. 

Cine nu mă crede sâ-şi ia pașaportul, trenul şi... cartela, şi să 
se convingă la grotele din Postumia, 

FLORIAN POTRA 


Cel mai frumos poem de ziua ta... 


— 13 Decemwvrie — 


* 


Lui Lux... 


De ziua ta, am încercat s'adun cuvânt lângă cuvânt, 
Cei mai frumos poem ca să-ţi trimit în dar... 

Să rup din suflet, îlori şi frunze de mărgăritar, 

Și să 'mpletesc din ele, cântec sfânt, 

Cu melodii de vis şi-acorduri de chitar ... 


Luând puteri de viaţă, din cer, de pe pământ, 
Eu am cules iubirea din fiecare floare, 

Din ciripit de păsări, din zâmbet de fecioare, 
Și-am prefăcut-o *n cântec, pe care să ţi-l cânt, 
De ziua ta, iubito, — azi, zi de sărbătoare... 


Cu mâinile-aşezate — a rugă, în gând cu chipul tău, 
Ingenunchiat de ziua ta, pe-al dragostei altar, 
Mă rog celui de Sus, ca să-ţi trimită 'n dar 

Doar fericire ... Din calea ta s'alunge orice rău, 
Și să reverse peste tine, Sfântul Har!.. 


Trecutul luminat cu pulberi de mărgăritar, 

Ca “'ntr'un album mi-a "nchis. închipuirea ... 

In singurătatea unde, trist şi solitar, 

Sunt doar cu Dzeu, cu chipul tău şi amintirea, — 
- Cel mai frumos poem, — în toată strălucirea, 

De ziua ta să-l scriu, voit-am în zadari!., 

Am încercat zadarnic să scriu cu stropi de gând, 
Cel mai frumos poem din flori de dor... Căci el, 
Rămâne 'n veci nescris: — sbor alb de porumbel, 
Pe care nu-l poţi prinde'n orice râud, oricând, 

Și să-l încătuşezi în vers, nu poţi de îel!.. 


Desprius şi împletit din aur de închipuire, 
Cei mai frumos poem am vrut să-ţi cânt; 

In ramă d8' imagini şi luminos cuvânt, 

Am vrut să "'nchid în el întreaga mea iubire, 
Și s'o îmbrac, iubito, în luminos vestmânt!.. 


De ziua ta, —-cuvânt lângă cuvânt am adunat, 
Și-am răscolit în suflet, vijelios simţirea, 

Să cânt astăzi în glas cu 'ntreagă îirea, 

Cel mai frumos poem... Dar n'am cântat!.. 


 . .  . . . - . [i . . 1. .  . . . . . . 1. . . |. . . . 


: ÎL am însă în suflet, cu licăriri de vis: 
De vrei să-l ştii aruncă-ţi doar privirea, 
Si vei citi poemul pe care nu l-am scris!,. 


"Val de Mureș 


De ce? 
Era zi caldă de April. RE: Nu ştii? Ți-am spus dragostea mea. 
Îţi mai aduci aminte? Cu soarele ?'n priviri 
M'am spovedit ca un copil Şi s'a deschis o viorea 
Prin ochi nu prin cuvinte Şi-au râs doi trandafiri. 


Un crin spre altu s'a plecat 
Și i-a spus nu ştiu ce: 
Cireşu 'ncet s'a scuturat * 
Dar tu-ai tăcut. De ce? 


SOR. P.E.T. 
LM „MV“ 

Iarnă 


Fulgi albi, de zăpadă, . 

Din cer cad uşor 

Sărută pământul 
Și mor. 

In urma lor vântul 

Trezit din sicriu : 

Bate în geamuri, loveşte în ramuri 
Și urlă pustiu. 


Ce tristă e iarna 

Sub albu-i vesmânt 

Ingheaţă bătrănul pământ 
lar codrii, 

Oitează de dor 

Isvoarele toate 

Vorbesc doar în şoapte 
De teamă că mor. 


Fibişan. L. Gheorghe 
Lic. Com. Timişoara 





De 


De ziua ta 

ți-aş fi "'mpletit inel, 
din plânsete de seri, 
şi cântec şi dureri . 
ți-aş îi trimis prin el 
de-aş îi ştiut. 


De ziua ta, 

ți-aş îi *'mpletit cunună 
din zări înlăcrămate 

şi stele 'nduioşate 

sub razele de lună. 
Ți-aş fi trimis prin ea 
iubirea mea, 

dar n'am ştiut. 


ziua ta 


De ziua ta, 

ți-aş îi "'mpletit inel 
din stropi scânteietori 
ca'n timpii viitori 
să-ţi aminteşti prin el 


tristeţea unei seri 


de despărţire. 


Dar nu te supăra 

de ziua ta 
Dacă'ndrăznesc a-ţi scrie. 
Mi-ai fost licăr în vis, 
mi-ai fost o reverie 

cu unda de surâs 

în ochi luminători 
de-atâtea ori. 


C. T. LOGA. 

A 
Cântec 

Torc din caer Dormi tu, narii 

Vis de aur Paiw mamii, 

Și pe îus mereu sporesc Și când tata va veni 

Tort de vis copilăresc. Flăcău mare va găsi, 

Tes la pânză Dormi uşor 

De mătasă Dormi puişor, | 

Pentru Îngeraşul meu, " Dormi că Dumnezeu cel Sfânt : 
Să mi-l crească Dumnezeu! Va da pace pe pământ. 

Dormi uşor Dormi tu, nani 

Dormi scump odor. “Puiu” mamii, - 
"“Ţie, viaţa vieţii mele Dormi uşor, 

Iţi împletesc vis de stele. Dormi scump odor. 

| N. |. BREBENEL. 
d 
Destinul 


Un tren lung aleargă grăbit căci îl ajunge din urmă 
sărbătoarea Paștelui. La o fereastră “stă Liana, ce pri- 
veşte afară, unde vede natura în toată splendoarea ei. 
„E o zi,minunată de Mai, cu un cer senin de un 
albastru imaculat, ce îşi întinde valurile catifelate de 
apă cerească cu aceeaşi bunătate peste toată aceasta 
lume, veselă sau tristă, săracă 'sau bogată, bună Sau rea. 

Totul este înverzit și înflorit. 

Scoţând capul pe geam Liana întâlneşte privirea a 
doi ochi cenușii, o clipă doar... şi trenul se oprește. 
Ea se dă jos căci venise să petreacă sărbătorile la o 
mătușe a ei care locuia la moșie. E înaltă, cu păr lung 
castaniu în bucle, un ten brun mat, cu ochi negri mari 
blânzi, umbriți de gene lungi, als, o gură cu buze sub- 
țiri, roşii ca faţa. 

O aştepta o gabrioletă mică, trasă de un cal ner- 
vos şi în câteva salturi, a ajuns la o casă mare încon- 
jurata cu grădină. In poartă stă mătușa blândă, ca în- 
totdeauna o îmbrățișează şi o duce în casă. 

Uşa se deschide și... ochii ei cei negri întâlnesc 
aceeași doi ochi cenușii minunaţi. După o clipă de tă- 
cere, se aude vocea mătușii: — E fiul prietenei mele 
loana, ce-și va petrece vacanţa aici. A sosit înaintea 
ta cu câteva clipe, voi prezentaţi-vă, căci eu am treabă 
pe afară. 

Două mâini S'au strâns. 

— Liana. 

— Sorin, 

E un băiat frumos cu păr castaniu, figura energică 
şi inteligentă, împodobită cu cei doi ochi cenușii şi e 
mai înalt ca ea... - 


A trecut abia o săptămână şi nu puteau îi despărțiți 
căci fără să spună nici un cuvânt știau, că se iubesc. 

Au trecut Paștele cu ouă roșii, cozonaci, prăjituri, 
veselie şi cântece, şi vacanța s'a terminat, căci ea era 
elevă, iar el student. E ultima zi ce o mai petrec 
împreună. 

Liana într'o rochie roz-violet îi cântă ultimul cân- 
tec cu vocea ei cristalină, dulce și plină de duioșie. 
Stau amândoi pe un trunchiu de copac răsturnat. El o 
ascultă în tăcere şi trist. Deasupra lor ninge cu petale 
albe moi, catifelate din mărul înflorit din spatele lor. 
Flori albe, flori de dragoste... 

S'au despărțit în gară, el trist cu lacrimi în ochi, 
ea veselă ascunzându-şi lacrimile căci nu voia să-și 
calce mândria, deși îi venea să plângă. 

Și încet, încet, timpul a trecut, au urmat vremuri 
grele, a izbucnit războiul. Şi-au scris uneori, dar într'o 
zi el ma mai scris. 

A urmat o tăcere lungă fără de nici un rost. Eaa 
terminat liceul şi era în anul II la conservator. Intro 
zi o mătuşe de a ei, în culmea disperării o roagă săo 
însoțească la un spital din Bucureşti, căci soţul ei grav 
rănit se găseşte acolo, adus de pe front. 

Liana a plecat cu ea căutând să o liniștească cu 
vorbe blânde și mângăetoare, și o făcea să se culce să 
«doarmă însfârșit după atâtea nopți de nesomn. — Nu mai 
e aceeaşi Liana de altă dată, mereu veselă, acum e visă- 
toare, râde rar și plânge des, chiar pentru nimiea. Dece? 

“Deoarece el n'a dispărut din sufletul ei, nici chiar 
azi şi uitarea lui o doare, deși tace: răbdătoare şi lumea 
nu o crede decât un sloi de ghiață. Așa e lumea rea, 
vorbește şi nu bănuieşte ce se ascunde în suiletele 
unor oameni. | 

Cu durere de cap ese pe coridor, iși reazimă 
capul de geam şi ascultă țăcănitul regulat al trenului. 
Deodată ușa compartimentului vecin e deschisă 
brusc de mâna unei persoane nervoase ce ese pe cori- 
dor. Liana ridică ochii speriată şi dă un țipăt: 

— Sorin! 

Sorin, căci el e, se opreşte pentru moment mirat 
si speriat în acelaş timp, dar repede o recunoaște și 
strigă vesel: | 

— Liana! 

Doamne câtă bucurie! Din ochii ei lacrimile curg 
şiroaie, iar el îi ţinea mâinile subțiri și lungi, în mâinile 
sale calde, protectoare, zicând:  . 

Au trecut mulți ani decând nu te-am văzut Liana 
mea dragă, şi însfârşit abia acum îndrăznesc să-ți măr- 
țurisesc dragostea mea ce a început din prima clipă, 
când te-am văzut, dar cei 21 ani ai mei de atunci, mă 
făceau timid și nu mă lăsau să vorbesc. Era de altfel 
Și firea ta cea mândră, ce mă făcea să fiu atât de ne- 
sigur de dragostea ta. Nici chiar acum nu sunt lămurit, 
mă iubeşti și tu? 

— Da Sorin, dragul meu, ceeace nu îndrăzneam 
atunci să-ți spun iți.spun acum. Anii ce s'au scurs mau 
făcut decât să crească mereu dragostea mea pentru tine. 
Nevăzându-te de atâta timp, am devenit tristă şi visă- 
toare. Singura mea bucurie erau scrisorile tale ce le 
primeam din când în când. Când ai plecat pe front şi 
mam mai primit nimic, credeam că înebunesc, căci te 
credeam mort. Dar totul a fost un vis urît, acum 
eşti aici. | 

— Da sunt aici, ca inginer, am fost la un regi- 
ment de motomecanizată ce a făcut ca abia acum o 
săptămână să pot ieși dintrun spital militar, căci am 
fost grav rănit. Aceasta m'a împiedicat să-ți scriu. 
Mă ierți? 

Mai era oare nevoi de răspuns? 

Trenul gonea întruna și afară e senin. O voce 
dulce se aude în noapte. Luna discretă pare că zâm- 

„beşte când vede atâta fericire, căci Liana și Sorin sunt 
îmbrățişați. Acum el ascultă și ea răzimată de umărul 
lui cântă ca atunci odinioară... 

Şi iarăși timpul trece, dar acum ca un vis și re- 

pede, iar peste câtva timp, tot în luna Mai, într'o zi 
blândă de primăvară, cu lumină vie și sclipitoare, norii 
se înalță uşor de pe munți cu brazi ce par a îi de 
smarald. Pare că în aceasta zi natura și-a ridicat vă- 
lurile toate pentru cei doi fericiți ce erau aşezaţi sub 
acelaşi pom, același măr de odinioară. Era cât se poate 
de frumos. Toţi pomii erau înfloriți, dar măru! deasupra 
lor avea cele mai frumosse flori. Flori albe de dragoste 
„ca atunci, dar acum şi de mireasă, că s'au logodit. Liana 
cu capul pe umărul lui Sorin, cu poala şi părul pline 
de flori, surâde mulțumitor, pomilor, viselor ei de 
fericire ... 


NAVAMALICA | 

Toamna 
Vântul bate, irunza cade Negura din văi se 'nalţă 
Vestejită de pe. ramuri. Către ceru 'ntunecos 
Norii se întind pe ceruri Și-a podurilor podoabă 
Ploaia 'ncet cade pe geamuri. Aşternutu s'a pe jos. 


Buciumul nu mai răsună 
lar câmpiile-s pustii 
Nici nu mai apar pe dealuri 
Cârdurile de copii. | 
Jula Mugurel 
£ ci. VII. şt. C. D. Loga 


—tseă- 


Rugă 


Aş vrea 

să scot din pieptu-mi 
sunete de: hartă, 
s'arunc priviri 

ca zările albastre. 

Cu îlorile din glastre 
aș vrea să fiu contrate, | 
cu stelele din noapte aş vrea să fiu de aputruri. 
Le cer toate acestea cu mâinile la ceruri. 


In pacea urii triste eu tind spre nemurire 
cu sufletul în îlăcări 

de patimi arzătoare 

cu inima-mi nătângă 

şi plină de mândrie. 

Aş vrea să fiu pământul 
aş vrea să fiu şi soare 

să urc pe trepţi de noruri 
în lumi nepieritoare. 

Primește-mi închinarea 
plinește-mi și dorinţa. 

Nu mă lăsa să caut 

eu singur adevărul 

în sfere transcendente, 

în locurile unde 

nici strâmtul nostru cuget 
nu poate pătrunde. 


In noapte 'ntunecoasă ascultă-mi rugămintea. 
Corneliu Pop 


pr 
A 

Atât de des 
M'am oglindit atât de des Am ascultat de atâtea ori 
In ochii-ţi de smaralie Șoptitul tău sălbatec 
"Dar nici acum mam înțeles Dar nu știu dece dulci fiori 
Vraja privirii-ţi calde. Mă cuprindeau molatec. 
Și păru-atât ţi-am despletit „Şi îmi repet atât de des 
In raze de lumină C'ai fost, dar te-am pierdut 
Dar nu ştiu încă ce-am iubit Și tot îmi pare ne'nţeles 
In unduirea-i lină. Că eşti un vis trecut 


S. Petrescu L. M. ,„M. V.“* 


pr 


Epigramă 


Lui C. 1. 
Aviator pe cât se pare 
Ai vrut să cucereşti văzduhul 
Dar mai ştiut căci nici prin nouri 
Nu trebuesc săraci cu duhul. 
B.D. VII. L.D.L. 


pr 

- Casa Veche 


Te-or dărâma, căsuță din vechime, 

Și ziduri noi şi drepte-or să ridice, 

Căci cele vechi s'au cam plecat devreme 
Și cărămizile au pornit să pice. 


Interiorul tău, întunecat şi rece, 
". Acuma plin de fum și de cenușă, 
Dar mâine îl vor dărâma zidarii 
Să facă 'n loc balcon şi uşă. 


- Din chipul tău, cel din vechime, 
Un maldăr de moloz el va rămâne, 
Căci meșterii vor dărâma tavanul 
Și vor ridica un altul, mâne. 


Te-or dărâma, căsuţă din vechime, 
Dar pentru mine tot tu vei rămâne, 
Ori cât de nouă şi de zugrăvită 

Şi ori cât vei fi de 'mpodobită mâne. 


lar bunicul meu, cu ochii limpezi, 

Adeseori îmi va aduce-aminte. 

De tot ce-a fost pe-aici odată 

Atunci: Îmi vei răsări în minte... 
NINU DUMITRU cl. IV B. 
“Liceul M. M. V. Timişoara 


PRON Y 5-A 


Epigramă 


Epigramiștilor dela „Țara Visurilor 
Noastre“. 
Ca orişice român ştiind 
Că's vremuri critice și grele 
La voi humor nu mai pretind - 
Căci înţeleg. E cu cartele. 

Gazel 
Pe al sorții crud altar O *ntâlneam destul de rar... 
Aruncat e-al vieţii zar... Insă nu ştiu cum un demon, 
Mi-a întins cu mâna-i dură Fermecatul meu pahar 
“Cupa plină de nectar. L-a schimbat, punând în locu-i 
De atunci, în loc de plânset „Altul, dureros de-amar. 
Eu vedeam .mărgăritar, Din aceeași clipă, singur 
Trandafiri în loc de spini Am rămas şi sunt hoinar 
Și în pietre, aur clar. Şi încovoiat sub crucea-mi 
O divină primăvară Urc învins un trist calvar, 
Inflorea în pieptu-mi iar — Astăzi caut talismanul 
“Şi durerea de-altă dată Insă totul € 'nzadar... 
| MIHAI MOLNAR 
== 


Epigrame 


Domnisoarei Maia Bistra care vrea 
să plece în „lumea celor care nu cu- 
vântă“ şi care totuși mai publică poe- 
zia „Răscruce“, 

Ma bucurat tardiva-ţi hotărîre 

In lumea celor care nu cuvântă a te duce, 
Insă acum mă'ntreb cu groază: Ce vei face? 
Te-ai răzgândit? De ce stai la „Răscruce?“ 


Aceleiași. 
Dumnezeu ţi .l-a trimis pe Nelu 
Șchiop în viaţă, după mari demersuri, 
Spre a concorda cu felui 
In care sunt muncite a tale versuri. 


Lui D. A. F.ce răspunde în numele 
d-șoarei Georgescu- Vâlcea. 


D. A. F. vrea să devină un erou 
Graţioase domnişoare apărând. 
Totuş fiecare-şi spune'n gând: 
— „FAD“ e-al epigramei lui ecou! 
"V. LIC. MILITAR. 

Rugăciune 


Doamne grâul care creşten zare: 
Rugăciune poartă'n spic şi paiu, 
Şi mătasea porumbiștei noastre 
Gângureşte ca un prunc bălai. | 
ION ŞEREŞ 





Epigrame 


Lui Horia Pop, L. M. M. V. relativ 
la poezia „Sfinţii Eroi din Răsărit“,-a 
cărei primă strofă era mai bine dac-o 
scria așa: i 

„Voi aţi plecat de printre noi, 

Să ne-apăraţi moşia, ă 

Noi... stăm pe-aici... o Sfinţi eroi, 

Și măsgălim hârtia“, E 
RICĂ DRĂGHICESCU 


A. V.b.L.C.D.L. 


Lui S$. Petrescu, autorul poeziei plu- 
viale și „Monosilab“ de Iarnă.. 
„Ceru-i fără nor 
Pic, 

Printre pomii pirpirii,“ 
Trec 8 cai uşor: 

Dric, 
Dragă S. să ne mai scrii, 

TELUS 


“D-lui M. D. Cârsta, care în „Valul 
Mării, Valul Mării“ amintește pe Emi- 
nescu. - 

Valul mării“ Valul mării, 

Ritmul cântecului vechi, 

Eminescu-le ... hai iute, 


[a-l pe Cărsta de urechi. 
-TELUS, 

CRONICA LITERARĂ 


EMIL GIURGIUCA: Dincolo de pădure 


versuri, edit. Fundațiilor Regale 


Dintru început se poate constata la E. Giurgiuca, preocuparea pe care 
“am găsit-o şi în poezia lui O. Goga. Poetul se simte exponentul unei anume 
colectivități specifice, în numele căreia activează. Glasul poetului nu este 
unul individual ci în el se împletesc aspiraţiile şi năzuinţele de viitor, ca şi 
suferinţa prezentă a întregii colectivităţi, din care face parte, Este deci o 
artă, care îşi are geneză în circumstanţe istorice bine definite, ancorând tot- 
odată în social, spre a reprezenta specific esenţa fiinţei umane, în conflict 
cu nouile stări de lucruri şi cu asperităţile cotidiane. Poetul este un înterpret 
al celor cari mau glas şi vioară încordată, deși în interiorul lor mistue clo- 
cotul de răzvrătire şi participare integrală la formele vieţii terestre. 

Totuşi găsim o anume simţire personală, un timbru care este al poe- 
tului, viziunea de înaltă şi pronunţată atmosferă umană, în care s'a călit arta 
obiectivă a poetului E. Giurgiuca. Acest umanism fericit are corespondențe 
în sufletul poporului, nealterat de diverse seminţii barbare sau de vitregia 
vremurilor, prin care a trecut. O analogie s'ar putea încerca între viziunea 
umanistă a lui E. Giurgiuca şi cea din poezia, plină de substanţă interioară 
a regretatului George Boldea, dela a cărui tristă moarte s'au împlinit nonă ani. 


„Cântarea durerii“ primul ciclu al volumului de care ne ocupăm, res- 
piră o pronunţată suferință umană. Poetul este un elegiac melodios, uneori 
în vecinătatea simbolismului; îşi cântă tristeţile personale, cari până la urmă 
primesc o coloratură generală. Un nestrămutat dor după satul natal cântec, 
de jale și suspin ca și un pronunţat optimism în apropiatul viitor al Nea- 
mului. Ca şi în poezia lui Eminescu şi aici elementele naturii sunt învitate 
„să participe la durerea din fiinţa intimă a poetului, Artistul se adresează ex- 

presiv și direct codrului: 


„Mărite codre, jelui-m'aş ţie 

Dar pentru jalea ţării nu-s cuvinte. 
Ce sa ales din ce-am crezut să fie? 
Stejarul românesc mai ţii-l minte? 


Curgeau pe drumuri armele române, 
Uitând pe semne orice jurământ. 
Ca după mort ieşeau femei bătrâne, 
Ardealul a pus faţa la pământ. 

Intoarce-m'aş în sâlha ta adâncă 

Să maud, să nu văd, să nu gândesc. 
Oriunde se ridică numai tângă, 

De pe ogorul românesc“ 


(Cântec de jale) 


Sentimentul destărării este prezent în aproape.orice poezie. Este un 
leit motiv, pe care-l întâlnim în orice vers. Dintre toţi stihuitorii, cari au 
cântat prezenta durere a Transilvaniei veşnic latine, E. Giurgiuca este auten- 
ticul înterpretator al momentului istoric Realizat în parte artisticeşte, poetul 
posedă uneori o conştiinţă estetică îngustă, dar nu-i mai puţin „adevărat, că 
de multe ori cresază poeme veritabile, demne de atenţia criticei estetice şi 
în care nu ştii ce să admiri mai repede, fiorul liric sau perfecţiunile formale: 


„Nu plânge, codre, nu jeli câmpie! 

Azi mâine rândul nostru o să vie. 
Acuma noaptea nopţilor se lasă, 
Pământu' întreg e o dărămată casă. 
Dar mâine zorile vor umple iar 

Tot plaiul meu de haz şi de amar. 
Tot ce-am pierdut va răsări în soare 
Și cântecele mele vestitoare | 
Vor bate aprinse cerul larg, ca merii, 
Numai să sune tulnicele verii“ 


sau, acest sensibil şi reprezentativ 
În memoriam“ 


„Tovăraşii mei mândri, plecat-au către zori, 
Acolo unde ziua s'ascânde temătoare, 

Acolo unde seara cucernici rugători, 

La apele de taină vor poposi'n cântare. 


" Intoarcere nu este şi pajurile adorm, 

Care peste larguri s'au ridicat măreț, 

Au coborât pe semne prin negură şi somn 
Pe arhipelaguri de astre, în mari singurătăţi. 


Unde-i cărarea, fumul, să-mi spiină despre voi? 
Rămas-am fără aripi în temniţă de lut, 

Dar câteoda'ă sboruri aud, de aripi moi, 

Şi pâlcuri mari de' umbre mă *mprejmue tăcut,“ 


. 

Interesantă ar fi o comparaţia, susținu'ă de argumente trainice între 
elegia lui Emil Giurgiuca şi cea a lui lon Siugarin, alt poet ardelean, care 
uneori încearcă o cunoaștere m'stică, înfiltrată de sentimentul tristeţii me- 
lancolice. — DINCOLO DE PĂDURE este o treaptă reprezentativă în evo- 
luţia poetică a iui Emil Giurgiuca, antrenează spiritul şi-i procură o deose- 
bită satisfacție. Realist, uneori dur, adecvat conţinutului, el rămâne în an- 
samblu un vizionar, al viitorului care aşteaptă în curând o sărbătoare. 


Ada-Kaleh, 21 Nov. 1943. 
|. A. Terebești 


Toamna lungă, tu! 


Toamnă lungă, tomnă lungă Toamnă lungă, toamnă lungă 
Soarele mo să-ți ajungă Bate inima'ntr'o dungă 
Frunzele mor să te ţină Bate tristă obosită 
Rândunele mor să-ți vină Ca o frunză veştejită 
Toamnă lungă, tu! Toamnă lungă, tu! 

Toamnă lungă, toamnă lungă Toamnă lungă, toamnă lungă 
Iarna vine și te-alungă Zilele mor să ne-ajungă 
Vântul suflă şi-ţi adună Tace codrul. Nu-i a bună 
Nourii grei ca de furtună Și mi-e inima nebună 
Toamnă lungă, tu ! Toomnă lungă, tu! 


Toamnă lungă, toamnă lungă 
Or să vină să ne strângă 
Trecătorii de pe stradă 

Și cu fulgii de zăpadă 
Toamnă lungă, tu! 

SANDA GHEMULEȚ 

